Innostuin podcasteista todenteolla vasta 2022 alkupuolella. Laadukkaita rikoksiin ja murhiin keskittyviä podcasteja oli jo tuolloin pilvin pimein, mutta itselleni 100% kolahtavaa podcastia ei tahtonut löytyä. Ajatus omasta true crime -aiheisesta podcastista juolahti mieleeni 2022 heinäkuun lopulla ja siltä istumalta päätin ryhtyä tuumasta toimeen. Ensimmäinen jakso syntyi noin kolmessa viikossa ja näki päivänvalon Spotifyssä 17. elokuuta 2022. Tämän jälkeen murha-aiheisia podcast-jaksoja onkin sitten syntynyt tasaiseen tahtiin ja kuuntelijoita on tullut jatkuvasti lisää.